दीपक भाई वास्तव में एक पढ़े-लिखे संपन्न परिवार के दूसरे नंबर के लड़के थे। पिता अपने समय के जाने-माने वकील थे। उनकी मृत्यु के बाद बड़े बेटे ने उस जगह को संभाल लिया था। दीपक भाई से छोटा भाई डाक्टर था। बहनें भी अच्छे परिवारों में ब्याही गयी थीं। दीपक भाई उस परिवार की गरिमा के विपरीत मैट्रिक से आगे नहीं पढ़ पाये। वह बड़े भाई के संबंध थे कि उन्हें कमाने-खाने लायक बना दिया। वे परिवार कल्याण विभाग में क्लर्क की नौकरी पा गये ।